ચૉકલેટ્સ કે મીઠાઈઓને બદલે ડ્રાયફ્રૂટ્સ એ ખૂબ જ કૉમન ગિફ્ટ ગણાય છે. ભલે આ ચવાઈ ગયેલો વિચાર હોય, પરંતુ લોકો સૅકરીન ને માવાવાળી મીઠાઈઓ ખાઈને શરીર બગાડે એના કરતાં તો ડ્રાયફ્રૂટ્સ ખૂબ જ સારો ગિફ્ટ ઑપ્શન ગણાય. તમારે એમાં ધ્યાન એટલું રાખવું કે આ ડ્રાયફ્રૂટ્સ ફ્રાઇડ અને સૉલ્ટેડ ન હોય. બને ત્યાં સુધી કાચાં અથવા તો રોસ્ટેડ ડ્રાયફ્રૂટ્સ બેસ્ટ. કાજુને બદલે બદામ, પિસ્તાં, અખરોટ, અંજીર વધુ હેલ્ધી છે.